Danmarks U/17-fodboldlandshold

Danmarks U/17-fodboldlandshold eller U/17-landsholdet er et hold under Dansk Boldspil-Union (DBU), udvalgt blandt alle danske fodboldspillere under 17 år, til at repræsentere Danmark i internationale U/17 fodboldturneringer arrangeret af FIFA og UEFA samt i venskabskampe mod andre nationale fodboldforbunds udvalgte U/17 hold.

Den nuværende træner for holdet er Søren Hermansen.

U/17-landsholdet blev oprettet som et ungdomslandshold i 1964 i forbindelse med DBUs 75 års jubilæum. På daværende tidspunkt var aldersgrænsen dog 16 år med aldersskæring 1. august, og holdet blev benævnt "Ungdomslandsholdet". Holdet debuterede med en sejr på 3-1 over det svenske ungdomslandshold. I 1996 blev aldersskæringen ændret til 1. januar, og i 2001 skiftede det danske U/16-landshold i lighed med øvrige U/16-landshold i UEFA-regi navn til U/17-landsholdet. 

Tom Christensen (tidligere AGF) er med 37 kampe den spiller, der har opnået flest kampe for det danske U/17-landshold. Jeppe Tengbjerg og Viktor Fischer er med 20 mål holdets mest scorende spillere gennem tiderne.

U/17-landsholdet har deltaget ved UEFA's U/17 slutrunder for EM i alt 15 gange. Holdet opnåede sølv ved EM i 1994, men har ellers haft vanskeligt ved at komme langt under slutrunderne.

Aktuel trup 
Sidste aktuelle U17-trup: EM Kval i Danmark oktober 2016

Historisk oversigt 

2011:	
U/17 landsholdet kvalificerer sig til EM-slutrunden, hvor holdet går videre fra det indledende gruppespil med maksimum point efter sejre over England, Frankrig og Serbien. Semifinalen tabes dog til Tyskland med 2-0, men sikrer Danmark adgang til den første VM-slutrunde nogensinde.

Her taber Danmark til Brasilien og Elfenbenskysten og spiller uafgjort mod Australien

2010:
U/17 landsholdet vinder i suveræn stil den 25. udgave af Syrenka Cup efter 3 sejre og en samlet målscore på 8-0. Oliver Korch blev kåret til turneringens målmand og Viktor Fischer til turneringens bedste spiller.

2009:
U/17 landsholdet (årgang 92) er meget tæt på kvalifikation til EM slutrunden, men taber den afgørende kamp 1-0 til Frankrig.

Et skadesramt U/17 landshold (årgang 93) besejrer Montenegro 8-1 i EM-kvalifikationen, men taber til Belgien og Kroatien og knuser EM drømmen.

2008:
Danmark besejrer England 6-1 i kampen om 3. pladsen ved det internordiske mesterskab i Sverige. U/17 landsholdet opnår efterfølgende en finaleplads ved Syrenka Cup i Polen, men taber dog finalen 3-0.

2007: 
U/17-landshold vandt en overbevisende 4-0 sejr over Norge i kampen om tredjepladsen i Syrenka Cup.

2006:
I hans første opgave som U/17-landsholdstræner vandt Glen Riddersholm og U/17-landsholdet det internordiske mesterskab på Færøerne med en 4-0 finalesejr over England.

2005:
Danmark vandt det nordiske mesterskab på Island ved at slå Sverige efter straffesparkskonkurrence. Det internordiske mesterskab blev vundet af Irland med en 2-0 finalesejr over England.

2004:
U/17-landsholdet vandt den åbne nordiske turnering i Finland efter en 3-0 finalesejr over Island. Med en 4-1 sejr og Sverige og en tilsvarende 2-0 sejr over England sikrede Danmark sig en finaleplads trods et uventet 1-0 nederlag til Færøerne i første kamp.

2003:
Danmark sikrede sig adgang til EM-slutrunden i Portugal i maj måned, hvor holdet efter et 2-0 nederlag til Østrig i den sidste kamp ikke formåede at kvalificere sig til EM-semifinalen.

2002:
Der blev afholdt EM-slutrunde i Danmark. Danmark spillede sig frem til kvartfinalen, hvor holdet mødte Spanien og spillede 2-2. Danmark tabte den efterfølgende straffesparkskonkurrence med 4-2.

2001:
På lige fod med de øvrige lande i UEFA skiftede U/16-landsholdet navn til U/17-landsholdet

2000:
U/16-landsholdet taber finalen i Syrena Cup med 3-1 til Ukraine

1999:U/16-landsholdet endte på tredjepladsen i Syrena Cup, da holdet besejrede Litauen med 8-0.

1998:
U/16-landsholdet kvalificerede sig efter tre års fravær igen til en EM-slutrunden, hvor holdet nåede kvartfinalen, som holdet tabte 2-0 til Irland.
1996	UEFA besluttede endeligt at EM-turneringen skulle have aldersskæring 1. januar i stedet for 1. august. Beslutningen trådte i kraft fra og med EM-turneringen 1996/97.

1994:
U/16-landsholdet havde kvalificeret sig til EM-slutrunden, og for første gang siden turneringens start lykkedes det et dansk ungdomslandshold at opnå EM-sølvmedaljer.

1992:
U/16-landsholdet havde kvalificeret sig til EM-slutrunden i Cypern, men formåede ikke at gå videre fra den indledende pulje.

1991:
U/16-landsholdet havde kvalificeret sig til EM-slutrunden i Schweiz, men formåede ikke at gå videre fra den indledende pulje.

1990:
U/16-landsholdet havde kvalificeret sig til EM-slutrunden i DDR, men formåede ikke at gå videre fra den indledende pulje.
1989	Danmark var vært for EM-slutrunden i forbindelse med DBUs 100 års jubilæum, men det danske U/16-landshold opnåede desværre ikke en topplacering.

1987:
U/16-landsholdet havde kvalificeret sig til EM-slutrunden i Frankrig, men formåede ikke at gå videre fra den indledende pulje.

1986:
U/16-landsholdet havde kvalificeret sig til EM-slutrunden i Grækenland, men formåede ikke at gå videre fra den indledende pulje.

1984:
UEFA ændrede turneringsformen for U/16 EM således, at EM fremover skulle afholdes hvert år.

1982:
Afholdelse af det første officielle EM for U/16-landshold. Desværre havde det danske hold ikke kvalificeret sig til slutrunden.

1980:
UEFA udskrev for første gang en EM-turnering for U/16-landshold med kvalifikation over en to-årig periode.

1973:
Danmark deltog for første gang i et nordisk mesterskab for juniorer, hvor de gik ubesejrede gennem turneringen og dermed med rette kunne kalde sig Nordisk Mester.

1971:
DBU vedtog en fast årlig juniorlandskamp mod Norge. Den første blev spillet d. 25. september og blev vundet af det danske hold med 6-1.

1964:
U/16-landsholdet blev oprettet i forbindelse med DBUs 75 års jubilæum og spillede deres første landskamp på Tårnby stadion mod Sverige. 
Betegnelsen var dengang juniorlandskamp, og Danmark vandt med cifrene 3-1.

Tidligere trænere 
 1971:  Max Rasmussen
 1972:  Bent Dahl
 1973–1979:  Hardy Gynild
 1980–1981:  Kaj Christensen
 1982:  Hans Brun Larsen
 1983:  Per Simonsen
 1984–1987:  Kim Splidsboel
 1987–1996:  Poul Erik Bech
 1996–2006:  Hans Brun Larsen
 2006–2008:  Glen Riddersholm
 2008–2012: Thomas Frank
 2012-2016: Jan Michaelsen
 2016: Per Holm
 2017: Claus Nørgaard
 2017-2020: Michael Mex Pedersen
 2020-2023: Kenneth Weber
 2023-nu: Søren Hermansen

Referencer

Eksterne henvisninger 
 
  

U/17-fodboldlandshold i Europa
 U/17-fodboldlandshold